|  |  |
| --- | --- |
| Møde den: 19.april 2016 kl. 10-12  Lokale 1521,220  Ny Munkegade 118, 8000 Aarhus C,  LSU for Administrationscenter ST  Deltagere: Christina Troelsen, Erling Kjeldsen Hyldig, Kjeld M. Søndergaard, Lene Birksø Bødskov, Peter René Kithler, Lotte Thiessen, Helle Karvonen, John Rothborg Mortensen, Dorthe M. Andersen, Steen Dan Christiansen, Kim Kusk Mortensen, Niels Damgaard Hansen  Fraværende: Bjørn Vinding Andersen, Leif Østergård Mikkelsen  Referent: Maria Blach Nielsen | Referat |

1. **Godkendelse af dagsorden og referat**

Det aftales at der godkendes 2 referater næste gang, da referatet blev sendt for sent ud.

1. **Meddelelser** 
   1. Psykisk APV: Der laves en følgegruppe på tværs af LAMU og LSU. Den samlede svarprocent for Admcenter ST er på 75 - et flot resultat. Der ligger en overordnet tidsplan på hjemmesiden – også for ST specifikt (<http://scitech.medarbejdere.au.dk/arbejdsmiljoe/psykapv2016/>). Den 19.maj offentliggøres resultaterne. HSU og HAMU kommer til at fremhæve 3-4 temaer, som alle på AU skal forholde sig til. Det er vigtigt at vi gennemtænker, hvordan dialogprocessen med medarbejdere skal være, da der jo ikke har været mulighed for at skrive kommentarer i APV’en. Arbejdet med handlingsplaner fortsætter efter sommerferien.
   2. Teamlederforløb: Vi har kørt tre hold. Det blev foreslået af Lene, at der på et mere overordnet plan afklares, hvad man forventer af en teamleder, så det fx kan bruges i jobopslag.
   3. Strategiproces: Der blev gennemgået slides, som er blevet brugt i forbindelse med inddragelse af teamledere i arbejdet med strategien for Administrationscenter ST.
   4. Lønforhandling: Processen skrider fremad efter planen.
   5. Procesoptimering: Arnold Boon har sat gang i to små pilotprojekter vedr. driftsoptimering på Arts og Health. Administrationscenter ST kommer i gang efter sommerferien, og målet er at forankre et nyt mindset om optimering her på stedet. Det er centralt at optimeringen ikke er slut, når projekterne (fx Tjek&Go) er implementerede. Det er en kontinuerlig proces.
2. **Kompetenceudviklingspulje v. Peter og Christina**

Overordnet var det et meget positivt forløb. Der var nogle udfordringer, både tekniske og det specifikke indhold af ansøgningerne. En anbefaling til næste gang er at der stilles krav til ansøgningerne for at sikre ensartethed. Derudover var det ikke tydeligt om der var medfinansiering og om der var tale om en gruppe eller en afdeling. Det skal være mere tydeligt, hvad der skal dækkes af puljen og hvad der skal dækkes af afdelingsbudgettet. Der skal desuden være en formulering vedr. muligheden for at få en uddybende forklaring af afslaget ved at kontakte en person fra udvalget.

Der var nogle principielle udfordringer: Er transportomkostninger en del af budgettet, eller er det afdelingen der skal betale det. Ansøgningerne vedr. sprogkurser i England udgjorde en stor del af kompetenceudviklingspuljen. Det blev diskuteret om vi kunne få sprog-kompetenceudvikling på en anden måde ved fx at lave en anden form for sprogundervisning her på stedet. Der skal prioriteres og der er derfor et medfinansieringskrav. Der var flere positive tilbagemeldinger om at Englandskurserne gav et stort udbytte.

Det blev drøftet hvilke oplysninger, der skulle offentliggøres. Det blev besluttet at offentliggøre navn, kursus og beløb på de personer, der har fået tildelt midler.

1. **Økonomi** 
   1. Besparelsesforslag: Der skal findes 150 mio på ST. Dekanen har opfordret til at medarbejdere sendte forslag til nye muligheder for indtægter og besparelser. B-siden nævnte at nogle af forslagene mindede om endnu en omgang mudderkastning og skabelse af splid. Som ledelse bør man overveje, hvad man vil med den her åbenhed – hvordan skal den bruges? I juni er der bestyrelsesmøde, hvor fakulteternes budgetter fordeles, derefter fordeles budget ud på institutterne. Der blev sat spørgsmålstegn ved, hvorfor forslagene skulle offentliggøres. Det kunne desuden være mere anvendeligt hvis man kunne læse, hvad der er sendt videre til universitetsledelsen i stedet for den version hvor nogle ting allerede er løst og andre ting kun giver frustrationer hos de medarbejdere, der læser det. Niels understregede, at dekanens forslag til budget ikke skal offentliggøres før universitetsledelsen har godkendt det. (Link til besparelsesforslag: <http://scitech.medarbejdere.au.dk/fileadmin/site_files/scitech.medarbejdere.au.dk/dekanat/Kort_oversigt_over_forslag_til_ST_budgetplan.pdf>)
   2. Budget og regnskab: Vi kender vores sparemål fremadrettet og det arbejder vi på. Administrationscentret kom ud af 2015 med et overskud på en lille million. Vi regner med et 0 i 2016. Admchefen vil løbende orientere LSU.
2. **Personaleforhold**
   1. Økonomi: I overgangsperioden har vi en dobbelt ledelse, hvor Karin Sutherland tager sig af den faglige ledelse og Hanne Vester håndterer personaleledelsen. Der kommer snart et jobopslag med start i august. Der er desuden ansat en teamleder til Økonomi.
   2. IT: Der kommer snart et jobopslag med start i august.
   3. Arbejdsmiljøstatistikker v. Dorthe: Der er sket et markant fald i psykologisk rådgivning. Størstedelen af henvendelser handler om stress og udbrændthed. Der er 9 personer i Administrationscenter ST, der har benyttet sig af tilbuddet i 2015. Der er sket et markant fald i antallet af anmeldte arbejdsskader, måske pga. en ny opgørelsesmetode. Sygefraværet er også faldet på AU.
3. **Arbejdsgruppe for ferie, fravær og forplejning**

Arbejdsgruppen indkalder snart til første møde.

1. **Kommende punkter på dagsorden** 
   1. Gennemgang af guide til et godt SU-arbejde
   2. Evaluering af MUS efterår 2015
   3. Opfølgning på Psykisk APV
   4. Arbejdsgruppen for ferie, fravær og forplejning
   5. Lønforhandling
   6. Strategi
2. **Evt.**

Nyhedsbrev-idéer: DHL, kompetenceudvikling, husk sommerfest.

Flytninger: Planen for at FOOD flytter er fortsat i 2019.

Årshjul: Kan vi sætte mødedatoerne på årshjulet? Det gør Maria.

**Næste møde: 25.maj 2016 kl. 10-12**